શીર્ષક: અમેરિકાની એ ભૂલ જેણે તેને અવકાશમાં સુપરપાવર બનતાં રોકી દીધું\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કવિતા પુરી લખે છે, શાંઘાઈમાં એક સંગ્રહાલયમાં 'સામાન્ય જનતાના વૈજ્ઞાનિક - કિયાન જ્યૂસેન'ના જીવન સાથે સંકળાયેલી 70,000 વસ્તુઓ મૂકવામાં આવી છે. આ સંગ્રહાલયમાં સંપૂર્ણપણે આ વસ્તુઓ જ સંગ્રહાયેલી છે.

કિયાન જ્યૂસેનને ચીનના મિસાઇલ અને અવકાશ પ્રોગ્રામના જનક ગણવામાં આવે છે. સંશોધનને પરિણામે ચીન અવકાશમાં પોતાનો પ્રથમ ઉપગ્રહ અવકાશમાં સ્થાપિત કરવા માટે તેના પ્રક્ષેપણ માટેનું રોકેટ બનાવી શક્યું. સાથે જ ચીનના પરમાણુ બેડામાં સામેલ મિસાઇલ બનાવવામાં તેમનું સંશોધન અગત્યનું પુરવાર થયું.  તેમને ચીનમાં રાષ્ટ્રીય નાયક માનવામાં આવે છે. 

પરંતુ અન્ય એક મહાસત્તા ગણાતા દેશમાં, જ્યાં તેમણે અભ્યાસ કર્યો અને એક દાયકાથી વધુ સમય સુધી કામ કર્યું, ત્યાં તેમના નોંધપાત્ર યોગદાનને લોકો ભાગ્યે જ યાદ કરે છે.

કિયાનનો જન્મ 1911માં થયો હતો, આ એ સમય હતો જ્યારે ચીનના અંતિમ રાજપરિવારની સત્તા ગુમાવવાની જઈ રહ્યો હતો અને ચીન એક રાજાશાહી દેશમાંથી ગણતંત્ર બનવા તરફ અગ્રેસર હતું.

તેમનાં માતાપિતા શિક્ષિત હતાં અને જાપાનમાં નોકરી કર્યા બાદ, તેમના પિતાએ ચીનની રાષ્ટ્રીય શિક્ષણતંત્રની સ્થાપના કરી હતી. નાનપણથી જ સ્પષ્ટ થઈ ગયું હતું કે કિયાન ઘણા પ્રતિભાવાન છે અને તેમણે શાંઘાઈની જિયાઓ ટોંગ યુનિવર્સિટીમાં પ્રથમ આવીને દુર્લભ કહી શકાય એવી અમેરિકાની મેસેચ્યુએટ્સ ઇન્સ્ટિટ્યૂટ ઑફ ટૅક્નૉલૉજી માટેની શિષ્યવૃત્તિ હાંસલ કરી હતી.

1935ની સાલમાં આ સુઘડ અને વેલ-ડ્રેસ્ડ યુવાન બોસ્ટન આવી પહોંચે છે.

યુનિવર્સિટી ઑફ નોર્થ જ્યોર્જિયામાં ઇતિહાસના પ્રોફેસર ક્રિસ જેસ્પરસેન જણાવે છે કે, એવું બની શકે કે કિયાનને ઝેનોફોબિઆ (પરદેશીઓ વિશે તીવ્ર અણગમો કે ડર) અને વંશવાદનો સામનો કરવો પડ્યો હોય. પરંતુ "એક આશા અને વિશ્વાસની ભાવના પણ હતી કે ચીનમાં મૂળભૂત ફેરફારો થઈ રહ્યા છે." અહીં તેઓ ચોક્કસપણે તેમના જ્ઞાનનું સન્માન કરનાર લોકોની વચ્ચે હતા.

તે સમયના સૌથી પ્રભાવશાળી એરનૉટિકલ એંજિનિયર, હંગેરિયન મૂળના, થિયોડોર વૅન કારમન પાસેથી શિક્ષણ મેળવવા કિયાન MITમાં અભ્યાસ કર્યા બાદ  કેલિફોર્નિયા ઇન્સ્ટિટ્યૂટ ઑફ ટૅક્નૉલૉજી (કાલટેક) ગયા.

ત્યાં તેઓ બીજા નામાંકિત વૈજ્ઞાનિક ફ્રેન્ક મલિના સાથે ઑફિસ શૅર કરતા હતા, જેઓ સ્યૂસાઇડ સ્કવૉડ નામના એક નાનકડા સંશોધકસમૂહના મુખ્ય સભ્ય હતા. 

એસ્કેપ ફ્રોમ અર્થ : અ સિક્રેટ હિસ્ટ્રી ઑફ ધ સ્પેસ રૉકેટના લેખક ફ્રેસર મૅકડૉનાલ્ડ કહે છે, "કૅમ્પસમાં રોકેટ બનાવવાના તેમના પ્રયાસો અને  કેટલાક...